ຈີນ ມີແຜນຈະຫັນ ​ເຂດ​ຕາ​ເວັນ​ຕົກ ສຽງ​ໃຕ້ ​ຂອງປັກກິ່ງ ໃຫ້ທັນສະໄໝ 
​​ເນື້ອທີ່​ດິນ​ໃໝ່ ຂອງ​ເຂດ Xiongan ​ແມ່ນມີ​ຂະໜາດ​​ໃຫຍ່​ສາມ​ເທື່ອ ຂອງນະຄອນ​ນີວຢອກ ​ແລະ​ຈະ​ກາຍ​ເປັນ​ເຂດ Shenzhen ອັນ​ໃໝ່ ຊຶ່ງ​ເປັນ​ສູນ​ກາງ​ເທັກໂນ​ໂລ​ຈີທີ່ກ້າວໜ້າ.
ປະທານາທິບໍດີຈີນ ທ່ານ Xi Jinping ເມື່ອໝໍ່ໆມານີ້ ໄດ້ເປີດເຜີຍແຜນການທີ່ມີ ຄວາມທະເຍີທະຍານສູງ ທີ່ຈະຫັນເອົາເຂດຕາເວັນຕົກສຽງໃຕ້ ຂອງນະຄອນຫລວງ ທີ່ບໍ່ໄດ້ຮັບການພັດທະນານັ້ນ ໃຫ້ກາຍມາເປັນເຂດເສດຖະກິດທີ່ມີຄວາມກ້າວໜ້າ ທາງດ້ານເທັກໂນໂລຈີ ເນື້ອທີ່ດິນໃໝ່ຂອງເຂດ Xiongan ທີ່ເປັນເຂດບໍ່ມີຊາຍແດນຕິດກັບທະເລນັ້ນ ແມ່ນ ມີຂະໜາດໃຫຍ່ສາມເທື່ອ ຂອງນະຄອນນີວຢອກ ແລະຈະກາຍເປັນເຂດ Shenzhen ອັນໃໝ່ ຊຶ່ງເປັນສູນກາງເທັກໂນໂລຈີສູງ ຫລື high-tech ຢູ່ເຂດພາກໃຕ້ທີ່ທັນສະໄໝ ຂອງຈີນຊຶ່ງເປັນຂົວຕໍ່ ລະຫວ່າງຮົງກົງ ແລະຈີນແຜ່ນດິນໃຫຍ່ນັ້ນ ພ້ອມກັນກັບ Tongzhou ເມືອງໃໝ່ອີກແຫ່ງນຶ່ງ ທີ່ນອນຢູ່ທາງຕາເວັນອອກຂອງນະ ຄອນປັກກິ່ງນັ້ນ, ທ່ານ Xi ກ່າວ່າ ທັງສອງເຂດນີ້ຈະກາຍເປັນ "ປີກ" ຂອງນະຄອນ ຫລວງແລະສ້າງໃຫ້ເປັນເຄື່ອງຈັກພັກດັນການເຕີບໂຕຂອງທັງໝົດທົ່ວນະຄອນປັກກິ່ງ, ຂອງ Tianjin ແລະຂອງ Hebei ທາງພາກເໜືອຂອງຈີນ ຊຶ່ງຍັງນໍາຫລັງເຂດພາກໃຕ້ມາເປັນເວລາດົນນານແລ້ວ ໃນ ການເປັນພະລັງພັກດັນການເຕີບໂຕທາງເສດຖະກິດ ແລະການປະດິດສ້າງໃນຫລາຍໆ ຂະແໜງ ການ ແລະຄວາມພະຍາຍາມຂອງເຈົ້າໜ້າທີ່ ທີ່ຈະປ່ຽນໂສມໜ້າໃໝ່ໃຫ້ນະຄອນຫລວງ ແມ່ນເພື່ອສ້າງວິທີການພັດທະນາເສດຖະກິດແບບໃໝ່ຂຶ້ນ ຢ່າງໃດກໍຕາມ ພວກທີ່ຕໍານິແຜນການດັ່ງກ່າວ ໃຫ້ເຫດຜົນວ່າ ການໃຫ້ລັດນໍາພາ ໂດຍ ວິທີທາງມີນະໂຍບາຍມາແຕ່ຂັ້ນເທິງລົງໄປຫາລຸ່ມ ແທນທີ່ຈະປ່ອຍໄປຕາມກໍາລັງພັກດັນ ຂອງຕະຫລາດໃຫ້ມັນເໜັງຕີງໄປມາໄດ້ຢ່າງເຕັມສ່ວນນັ້ນ ມີທ່າທາງວ່າຈະຫລົ້ມແຫລວ ພຽງແຕ່ການປະກາດວ່າແຜນການນີ້ ແລະການເລີ້ມຕົ້ນເຮັດມັນໄວເທົ່າໃດ ມັນກໍຈະປະ ສົບກັບຄວາມວຸ້ນວາຍບາງຢ່າງທີ່ຂວາງໜ້າມັນຢູ່ແລ້ວ